hotchpotch/miracl-hf-unified huggingface dataset:
১৯৭৩ আরব-ইসরায়েলি যুদ্ধ
১৯৭৩ আরব-ইসরায়েলি যুদ্ধ (অক্টোবর যুদ্ধ, রমজান যুদ্ধ ও ইয়ম কিপুর যুদ্ধ বলেও পরিচিত) মিশর ও সিরিয়ার নেতৃত্বাধীন জোট এবং ইসরায়েলের মধ্যে ১৯৭৩ সালের ৬ থেকে ২৫ অক্টোবরের মধ্যে সংঘটিত হয়।
ইহুদিদের পবিত্র দিন ইয়ম কিপুরের সময় ইসরায়েল-অধিকৃত অঞ্চলে আরব জোটের অতর্কিত হামলার মাধ্যমে এই যুদ্ধ শুরু হয়। এসময় মুসলিম পবিত্র মাস রমজান ছিল। মিশরীয় ও সিরিয়ান সেনারা যুদ্ধবিরতি রেখা ভেদ করে যথাক্রমে সিনাই উপদ্বীপ ও গোলান মালভূমিতে ঢুকে পড়ে। এই অঞ্চলগুলো ১৯৬৭ সালের ছয় দিনের যুদ্ধের সময় ইসরায়েল অধিকার করে নেয়। যুক্তরাষ্ট্র ও সোভিয়েত ইউনিয়ন উভয়ে তাদের নিজ নিজ মিত্রদের এসময়ে সহায়তা করে। ফলে দুইটি পারমাণবিক শক্তিধর দেশের মধ্যে বিবাদ সৃষ্টি হয়।
মিশরের সফলভাবে সুয়েজ খাল অতিক্রম করার মাধ্যমে যুদ্ধের সূচনা হয়। যুদ্ধবিরতি রেখা অতিক্রম করার পর মিশরীয় সেনারা সিনাই উপদ্বীপের দিকে যাত্রা করে। তিন দিন পর ইসরায়েল এর অধিকাংশ সেনা নিয়োগ করে মিশরীয় অগ্রযাত্রা থামাতে সক্ষম হয়। সিরিয়ানরা গোলান মালভূমির উপর হামলা চালায়। প্রথমদিকে তারা ইসরায়েলি অধিকৃত অঞ্চলে সাফল্য লাভ করে। তিন দিনের মধ্যে ইসরায়েলিরা সিরিয়ানদের যুদ্ধপূর্ব যুদ্ধবিরতি রেখার বাইরে পাঠাতে সক্ষম হয়। এরপর তারা সিরিয়ার অভ্যন্তরে চারদিনব্যপী পাল্টা আক্রমণ চালায়। এক সপ্তাহের মধ্যে ইসরায়েলি গোলন্দাজরা দামেস্কের উপকন্ঠে গোলাবর্ষণ শুরু করে। নিজ মিত্রের ক্ষতির কথা চিন্তা করে মিশরের রাষ্ট্রপতি আনোয়ার সাদাত ধারণা করতেন যে সিনাইয়ের ভেতরে দুইটি কৌশলগত পথ অধিকার আলোচনার সময় তার অবস্থান শক্ত করবে। তাই তিনি মিশরীয়দের পুনরায় আক্রমণের নির্দেশ দেন। কিন্তু এই আক্রমণ প্রতিহত করা হয়। এরপর ইসরায়েলিরা পাল্টা আক্রমণ করে এবং দক্ষিণ ও পশ্চিমদিকে কায়রোর দিকে ধীরে অগ্রসর হওয়া শুরু করে। এসময় উভয় পক্ষে ব্যাপক ক্ষয়ক্ষতি হয়।
২৪ অক্টোবর নাগাদ ইসরায়েল নিজেদের অবস্থান শক্ত করে নেয় এবং মিশরের থার্ড আর্মি ও সুয়েজের শহর ঘিরে ফেলতে সক্ষম হয়। এসময় যুক্তরাষ্ট্র ও সোভিয়েত ইউনিয়নের মধ্যে উত্তেজনা বৃদ্ধি পায়। ২৫ অক্টোবর যুদ্ধবিরতি হয় এবং যুদ্ধের সমাপ্তি হয়।
এই যুদ্ধের দীর্ঘমেয়াদি ফলাফল ছিল। ১৯৬৭ সালের ছয় দিনের যুদ্ধে ভারসাম্যহীন অবস্থায় পরা মিশরীয়-সিরিয়ান-জর্ডানি মিত্রতা প্রাথমিক সাফল্যের ফলে খন্ডিত হয়। ইসরায়েল যুদ্ধক্ষেত্রে সফল হলেও এটি একচ্ছত্রভাবে আরব রাষ্ট্রগুলো সামরিকভাবে নিয়ন্ত্রণ করতে পারছে না তা প্রতীয়মান হয়। এসকল পরিবর্তন শান্তি প্রক্রিয়ার দিকে এগিয়ে যায়। ১৯৭৮ সালে ক্যাম্প ডেভিড চুক্তি স্বাক্ষরিত হয়। এর ফলে মিশরকে সিনাই উপদ্বীপ ফিরিয়ে দেয়া হয় এবং প্রথমবারের মত কোনো আরব রাষ্ট্র কর্তৃক ইসরায়েলকে স্বীকৃতি দেয়া হয়। মিশর সোভিয়েত ইউনিয়ন বলয়ের প্রভাব ত্যাগ করে বেরিয়ে আসে।
নরম্যান গর্ডন
নরম্যান গর্ডন (; জন্ম: ৬ আগস্ট, ১৯১১ - মৃত্যু: ২ সেপ্টেম্বর, ২০১৪) ট্রান্সভাল প্রদেশের বোক্সবার্গে জন্মগ্রহণকারী বিশিষ্ট ইহুদি দক্ষিণ আফ্রিকান ক্রিকেটার ছিলেন। ১৯৩৮ থেকে ১৯৩৯ মেয়াদকালে দক্ষিণ আফ্রিকা ক্রিকেট দলের পক্ষে পাঁচটি টেস্টে অংশ নিয়েছেন। একমাত্র পুরুষ ক্রিকেটার হিসেবে তিনি শতায়ুর অধিকারী ছিলেন। ২৩ মার্চ, ২০১১ তারিখে সর্বাপেক্ষা বয়োঃজ্যেষ্ঠ ক্রিকেটারের সম্মাননা লাভ করেন। ঐদিন তিনি নিউজিল্যান্ডের এরিক টিন্ডিলের বয়স অতিক্রম করেন। টিন্ডিল ১ আগস্ট, ২০১০ তারিখে নিজের শততম জন্মদিনের কয়েকমাস পূর্বে মৃত্যুবরণ করেছিলেন।
১৯৩৩-৩৪ মৌসুমে ট্রান্সভাল ক্রিকেট দলের পক্ষে প্রথম-শ্রেণীর ক্রিকেটে অভিষেক ঘটে গর্ডনের। ১৯৩৯-৪০ মৌসুমে জোহানেসবার্গে নাটালের বিপক্ষে ট্রান্সভাল দলের হয়ে প্রথম-শ্রেণীর ক্রিকেটে নিজস্ব সেরা ৬/৬১ বোলিং পরিসংখ্যান দাঁড় করান। এরপর দ্বিতীয় ইনিংসে ৩/৮৬ সংগ্রহ করেন। ১৯৪৮-৪৯ মৌসুম পর্যন্ত ট্রান্সভালের পক্ষে খেলা চালিয়ে যান।
ডিসেম্বর, ১৯৩৮ সালে ইংল্যান্ডের বিপক্ষে তাঁর টেস্ট ক্রিকেটে অভিষেক ঘটে। প্রথম টেস্টের প্রথম ইনিংসে ১০৩ রানের বিনিময়ে ৫ উইকেটসহ টেস্টে ৭/১৬২ সেরা বোলিং পরিসংখ্যান গড়েন। খেলাটি ড্র হয়। ড্র খেলায় টম গডার্ডের বলে লেস অ্যামিসের হাতে স্টাম্পড হন। দ্বিতীয় টেস্টে ইংল্যান্ডের একমাত্র ইনিংসে ১৫৭ রানে পাঁচ উইকেট পান। এ খেলাতেও তিনি পূর্বোক্তদ্বয়ের হাতে শূন্য রানে আউট হয়েছিলেন। তিনি পাঁচ-টেস্ট সিরিজের প্রত্যেকটি টেস্টেই অংশ নিয়েছিলেন। ঐ টেস্টটিও ড্রয়ে পরিণত হয়। তৃতীয় টেস্টে গর্ডন ইংল্যান্ডের একমাত্র ইনিংসে ১২৭ রানে ২ উইকেট পান ও কেন ফার্নেস এবং হেডলি ভেরিটি’র হাতে ১ম ও ২য় ইনিংসে যথাক্রমে ১ ও ০ রান করেন। চতুর্থ খেলায় ২/৪৭ ও ৩/৫৮ উইকেট পেলেও ড্র হওয়া টেস্টে ব্যাট করতে পারেননি তিনি। চূড়ান্ত টেস্টে ২৫৬ রানে ১ উইকেট পান। উভয় ইনিংসে তিনি যথাক্রমে ০ ও ৭* রানে অপরাজিত ছিলেন। এ খেলাটি ছিল জনপ্রিয় অসীম সময়ের টেস্ট। খেলাটি ১০-দিনব্যাপী স্থায়ী ছিল। অবশেষে উভয় দলের অধিনায়কের সম্মতিক্রমে খেলাটি ড্র হিসেবে ঘোষণা করা হয়। এছাড়াও, এ টেস্টটি ছিল তাঁর সর্বশেষ টেস্ট খেলা।
হাসান বসরি
হাসান বসরি (; "পুরো নাম": আল হাসান ইবনে আবিল হাসান আল বসরি; ৬৪২ – ৭২৮) ছিলেন একজন প্রখ্যাত মুসলিম ধর্মতাত্ত্বিক। ৬৪২ সালে তিনি পারস্য বংশোদ্ভুত পিতামাতার ঘরে জন্মগ্রহণ করেন। উম্মে সালামার ঘরে তিনি বড় হন। হাসান অনেক সাহাবি সাথে সাক্ষাৎ করেছিলেন। বলা হয় যে বদর যুদ্ধের সত্তরজন সৈনিকদের সাথে তিনি সাক্ষাৎ করেন। অন্যান্য সুফি তরিকার মতো তিনিও আলীর অনুসারী ছিলেন। তিনি তার প্রজন্মের অন্যতম প্রভাবশালী ব্যক্তিত্ব ছিলেন। ১১০ হিজরির ৫ রজব তিনি ৮৯ বছর বয়সে মৃত্যুবরণ করলে সমগ্র বসরার মানুষ তার জানাজায় অংশ নেয়। ফলে প্রথমবারের মতো বসরার জামে মসজিদ আসরের নামাজের সময় খালি হয়ে যায়। অন্যান্য সুফিদের কাছে তিনি দ্রুত একজন অনুকরণীয় ব্যক্তি হয়ে ওঠেন। সমসাময়িকদের কাছে তার ব্যক্তিত্ব গভীর প্রভাব ফেলে।
শেখ সাদি
আবু মুহাম্মদ মুসলিহ আল দীন বিন আবদাল্লাহ শিরাজি () (শেখ সাদি বা সাদি শিরাজি বলেও পরিচিত) ছিলেন মধ্যযুগের গুরুত্বপূর্ণ ফার্সি কবিদের অন্যতম। ফারসিভাষী দেশের বাইরেও তিনি সমাদৃত। তার লেখার মান এবং সামাজিক ও নৈতিক চিন্তার গভীরতার জন্য তার কদর করা হয়। ধ্রুপদি সাহিত্যের ক্ষেত্রে সাদিকে একজন উচু মানের কবি ধরা হয়।
দারুল উলুম
দারুল উলুম (, transliterated "dar al-`ulum") একটি আরবি শব্দ। এর অর্থ “জ্ঞানালয়”। এই শব্দ দ্বারা সাধারণত ইসলামি ধর্মীয় শিক্ষালয় বোঝানো হয়। মাদ্রাসার অনুরূপ হলেও এতে আরো উচ্চস্তরের বিষয়ে পাঠদান করা হয়।
বর্তমানকালের প্রথাগত দারুল উলুমগুলোর উৎপত্তি দক্ষিণ এশিয়ায়। সর্বপ্রথম দারুল উলুম ভারতীয় ইসলামি পন্ডিত তথা উলামাদের দ্বারা সূচিত হয়। দারুল উলুমে প্রাচীন দারসে নিজামি পাঠ্যক্রম অনুসরণ করা হয়। সেলজুক সাম্রাজ্যের নিজামিয়ার সাথে এর উৎসের যোগ রয়েছে। দক্ষিণ এশিয়ার ইসলামি ব্যক্তিত্ব যেমন শাহ ওয়ালিউল্লাহর মত পন্ডিতরা এই পাঠ্যক্রমের উন্নয়ন ঘটান। দারসে নিজামি পাঠ্যক্রমে তাফসির, হিফজ, শরফ ও নাহু, ফারসি, উর্দু, তারিখ, ফিকহ, শরিয়াহ ইত্যাদি নিয়ে গঠিত।
বিশ্ব গণতান্ত্রিক যুব ফেডারেশন
বিশ্ব গণতান্ত্রিক যুব ফেডারেশন () (WFDY) হচ্ছে একটি আন্তর্জাতিক যুব সংগঠন, যেটি জাতিসংঘ কর্তৃক স্বীকৃত বেসরকারি যুব সংগঠন। বিগযুফে নিজেকে বর্ণনা করে একটি "সাম্রাজ্যবাদ-বিরোধী, বামপন্থি" সংগঠন হিসেবে। এটি দ্বিতীয় বিশ্বযুদ্ধ শেষ হবার প্রেক্ষাপটে মিত্রশক্তির যুবাদেরকে ঐক্যের উদ্দেশ্যে বৃহৎ যুব আন্দোলনের মতো করে ১৯৪৫ সালে লন্ডনে গঠিত হয়। এটির পেছনে ক্রিয়াশীল ছিল পুঁজিবাদী, সমাজতন্ত্রী অথবা তথাকথিত পূর্ব ব্লকের দেশগুলোর যুবাদের বন্ধুত্বের প্রকাশ হিসেবে কাজ করার একটি ফ্যাসিবাদবিরোধী প্লাটফর্ম যেটি ছিল বৃহৎ অর্থে শান্তিমুখী, আণবিক যুদ্ধ বিরোধী। বিগযুফে'র সদরদপ্তর হাঙ্গেরির বুদাপেস্টে অবস্থিত। বিগযুফে'র প্রধান ঘটনা হচ্ছে বিশ্ব যুবক ছাত্রদের উৎসব। শেষ উৎসবটি স্বার্থকতার সাথে উদযাপিত হয়েছিল ২০১৩ সালের ডিসেম্বরে ইকুয়েডরের কিটোতে। ইউনেস্কো অনুমোদিত প্রথমদিকের অনেকগুলো সংগঠনের একটি সাধারণ পরামর্শমূলক পদমর্যাদার সংগঠন ছিল এটি।
যাদুমনি হাজং
যাদুমনি হাজং (বিশ শতক) টংক প্রথার বিরুদ্ধে ব্রিটিশ শাসনামলে বর্তমান নেত্রকোনা জেলার সুসং দূর্গাপুরে যে বিখ্যাত টঙ্ক আন্দোলন শুরু হয় তার সক্রিয় একজন কর্মী ছিলেন।
বৃহত্তর ময়মনসিংহ অঞ্চলের নেত্রকোনা জেলার কমলাকান্দা থানার খারনৈ ইউনিয়নের রানীগাঁও গ্রামে ১৯২২ সালে জন্মগ্রহন করেন যাদুমনি হাজং। তার বাবার নাম "ললিত হাজং" এবং মায়ের নাম "নিত্যমনি হাজং"। তিনি চতুর্থ শ্রেণী পর্যন্ত পড়াশোনা করেন।
যাদুমনি হাজং এর পরিবার আগে থেকেই বাংলাদেশের কমিউনিস্ট পার্টির রাজনীতিতে সক্রিয় ছিলো। তার বাবা ছিলেন কমিউনিস্ট পার্টির কর্মী। একারনে তাদের বাড়িতে বিপ্লবী কমরেড মণি সিংহ, ললিত সরকার, আলতাব আলী, বিপিন গুণ সহ অনেক বিপ্লবী নেতাদের আসা যাওয়া ছিলো। এমন মহান বিপ্লবী নেতাদের সংস্পর্শে তিনি কমিউনিস্ট রাজনীতিতে আগ্রহী হন। পরবর্তীতে রশিমনি হাজং, কুমুদিনী হাজং সহ অন্যান্য বিপ্লবীদের সংস্পর্শে তিনি রাজনীতিতে কঠোর ভাবে মনোনিবেশ করেন।
ব্রিটিশ ভারতে জমিদারদের করা টংক প্রথার বিরুদ্ধে আন্দোলন সংগঠনের জন্য তিনি পাড়ায় পাড়ায় ঘুরে মানুষকে বুঝাতেন। চার ভাগ ধানের তিন ভাগ জমিদারকে দিতে হবে--এই অন্যায় দাবীর বিরুদ্ধে তিনি গোপনে মহিলাদের সংগঠিত করতে শুরু করেন। মণি সিংহ, বিপিন গুণ, ললিত সরকার সহ অন্যান্য নেতাদের সাথে গোপন বৈঠক, পার্টির জন্য বাড়ি বাড়ি যেয়ে সাহায্য তোলা সহ বিভিন্ন কাজ তিনি করেছেন। যে কারনে তাকে নিয়মিত পুলিশ ও জমিদারদের পাইক-পেয়াদাদের হুমকি শুনতে হতো। এতসব হুমকির মধ্যেও তিনি কাজ করে গেছেন। তার বিভিন্ন সভায় পুলিশ আক্রমণ পর্যন্ত চালায়।
১৯৪৬ সালে টংক প্রথার বিরুদ্ধে "লেংগুড়া বাজারে" একটি ঐতিহাসিক মিছিল হয়। মিছিলে পুলিশের গুলিতে অনেক হাজং আন্দোলন কর্মী মৃত্যুবরন করেন। এই মিছিলে গুরুত্বপূর্ন ভূমিকা পালন করেন যাদুমনি হাজং।
দেশ ভাগের পরেও সব সময় তাকে পুলিশ, ইপিআর এর হুমকি আর জেল জরিমানার ভয়ের মধ্য দিয়ে যেতে হয়েছে। কমিউনিস্ট পার্টির সদস্য হওয়ার কারনে তার সমস্ত সম্পত্তি পাকিস্তান সরকার বাজেয়াপ্ত করে। তবু তিনি বলতেন, জমিদারকে ধান দেই নাই, সেই সময়ে জুলুম সহ্য করেছি এখন আর জেলের ভয় করি না।
দারুল উলুম দেওবন্দ
দারুল উলুম দেওবন্দ (, আরবি ও ) হল ভারতের একটি মাদরাসা। এখান থেকে দেওবন্দি আন্দোলনের সূত্রপাত হয়। উত্তর প্রদেশের সাহারানপুর জেলার দেওবন্দ নামক স্থানে এই মাদ্রাসার অবস্থান। ১৮৬৬ সালে বেশ কয়েকজন বিশিষ্ট ইসলামি পণ্ডিত এটির প্রতিষ্ঠা করেন। মাওলানা মুহাম্মদ কাসেম নানুতুবি তাদের প্রধান ছিলেন। অন্যান্যদের মধ্যে ছিলেন মাওলানা রশিদ আহমেদ গাঙ্গোহি ও হাজি সাইদ আবিদ হুসাইন।
দারুল উলুম দেওবন্দের পণ্ডিতদের একটি বড় অংশ ভারত ভাগ করে দুই রাষ্ট্রব্যবস্থার বিরোধিতা করেন। মাওলানা হুসাইন আহমেদ মাদানি পাকিস্তান ধারণার বিরোধিতাকারী পণ্ডিতদের অন্যতম ছিলেন। এ সময় তিনি মাদরাসার শায়খুল হাদিস হিসেবে কর্মরত ছিলেন এবং আলেমদের সংগঠন জমিয়তে উলামায়ে হিন্দের নেতৃত্ব দেন। তিনি বলেন, "সবাইকে একটি গণতান্ত্রিক সরকারের জন্য প্রয়াস চালাতে হবে যাতে হিন্দু, মুসলিম, শিখ, খ্রিষ্টান ও পারসিরা অন্তর্ভুক্ত থাকবে। এধরনের স্বাধীনতা ইসলামসম্মত।" দেওবন্দ ধারা ইসলামের প্রাচীন রূপের পৃষ্ঠপোষকতা করে এবং যেকোনো প্রকার সহিংসতা থেকে নিজেকে দূরে রাখে।
মুসলিম মহিলাদের নেল পলিশ পরা বা নখে বড় না রেখে তার বদলে মেহেন্দি পরা উচিত বলে দাবি দারুল উলমের।
শকুন্তলা দেবী
শকুন্তলা দেবী (৪ নভেম্বর ১৯২৯ - ২১ এপ্রিল ২০১৩) একজন ভারতীয় লেখক এবং মানব ক্যালকুলেটর। তাঁকে ‘মানব কম্পিউটার’ নামে ডাকা হয়। তাঁর এই অসাধারণ গণন ক্ষমতার জন্য তাঁকে ১৯৮২ সালে ‘গিনেস বুক অব ওয়ার্ল্ড রেকর্ডস’ এর অন্তর্ভুক্ত করা হয়েছে। তিনি একজন লেখক হিসেবে বেশ কিছু বই লিখেছেন যার মধ্যে আছে উপন্যাস,গণিত, ধাঁধাঁ ও জ্যোতির্বিজ্ঞানের উপর বই।
শকুন্তলা দেবী ১৯২৯ সালের ৪ নভেম্বর ভারতের ব্যাঙ্গালুরুতে একটি কন্নড় ব্রাহ্মণ পরিবারে জন্ম গ্রহণ করেন। বাল্যকালে শকুন্তলার অসাধারণ স্মরণ শক্তি ও সংখ্যা গণনার দক্ষতাকে তাঁর বাবা বেশি গুরুত্ব দেননি। যদিও মাত্র তিন বছর বয়সে তাঁকে তাসের বিভিন্ন খেলা রপ্ত করিয়ে ফেলেছিলেন। শকুন্তলার বাবা ছিলেন একটি সার্কাসের দলে। তিনি ওই দল ছেড়ে মেয়েকে নিয়ে বিভিন্ন ‘রোড শো’ শুরু করেন। তিনি প্রথাগত কোন শিক্ষায় শিক্ষিত হননি। মাত্র ছয় বছর বয়সে শকুন্তলা মাইসোর বিশ্ববিদ্যালয়ে অসাধারণ এই দক্ষতার প্রদর্শনী করেন। ১৯৪৪ সালে শকুন্তলা তাঁর পিতার সাথে লন্ডন চলে আসেন। এরপর ১৯৬০ এর মাঝামাঝি সময়ে তিনি ভারতে চলে আসেন।
শকুন্তলা দেবীর এই অসাধারণ ক্ষমতা প্রকাশ পেলে সমস্ত বিশ্ব ব্যাপী তাঁর প্রদর্শনী শুরু হয়। ১৯৫০ সালে ইউরোপে,১৯৭৬ সালে নিউইয়র্কে তাঁর প্রদর্শনী অনুষ্ঠিত হয়। ১৯৮৮ সালে মার্কিন যুক্তরাষ্ট্র সফরের সময় ক্যালিফোর্নিয়া বিশ্ববিদ্যালয়ের মনোবিজ্ঞানের অধ্যাপক আর্থার জেসন তাঁর উপর গবেষণা করেন। তিনি শকুন্তলা দেবীর মানসিক দক্ষতার উপর বেশ কিছু পরীক্ষা করেন। জেসন ১৯৯০ সালে তার একাডেমীক জার্নালে লেখেন, ৬১,৬২৯,৮৭৫ এর ৩ বর্গমূল এবং ১৭০,৮৫৯,৩৭৫ এর ৭ বর্গমূল করতে দিলে শকুন্তলা দেবী জেসনের নোটবুকে লেখার আগেই এগুলোর উত্তর ৩৯৫ ও ১৫ বলে দেন।
২০১৩ সালের ২১ এপ্রিল শকুন্তলা দেবী ব্যাঙ্গালুরুতে শ্বাসকষ্ট জনিত কারণে ৮৩ বছর বয়সে মারা যান। তিনি বেশ কিছু দিন ধরেই হার্ট ও কিডনির সমস্যায় ভুগছিলেন। 
২০১৩ সালের ৪ নভেম্বরে তাঁর ৮৪ তম জন্ম দিবসে গুগল তাঁকে শ্রদ্ধা নিবেদন করে বিশেষ ডুডল তৈরি করে।
দেওবন্দি
দেওবন্দি (Pashto and , , , ) হল সুন্নি ইসলাম কেন্দ্রিক একটি পুনর্জাগরণবাদী আন্দোলন। এর কেন্দ্র প্রাথমিকভাবে ভারত, পাকিস্তান, আফগানিস্তান ও বাংলাদেশ। বর্তমানে যুক্তরাজ্য ও দক্ষিণ আফ্রিকাতেও এর বিস্তার ঘটেছে। নামটি ভারতের দেওবন্দ নামক স্থান থেকে এসেছে। এখানে দারুল উলুম দেওবন্দ নামক মাদ্রাসা অবস্থিত। এই আন্দোলন পন্ডিত শাহ ওয়ালিউল্লাহ (১৭০৩-১৭৬২) দ্বারা অনুপ্রাণিত। ব্রিটিশদের বিরুদ্ধে ব্যর্থ সিপাহীবিদ্রোহের এক দশক পর ১৮৬৭ সালে এর সূচনা হয়।
আবুল হাসান আল উকলিদিসি
আবুল হাসান আল উকলিদিসি ছিলেন একজন আরব গণিতবিদ। তিনি দামেস্ক ও বাগদাদে কর্মরত ছিলেন। তার নামের পদবি তার ইউক্লিডের অনুসারী হওয়া নির্দেশ করে। আরবি সংখ্যাপদ্ধতির অবস্থানগত চিহ্ন নিয়ে তার বই "কিতাবুল ফুসুল ফি আল হিসাব আল হিন্দি (The Arithemetics of Al-Uqlidisi)" ৯৫২ সালের কাছাকাছি সময়ে রচিত হয়। এটি এ বিষয়ে টিকে থাকা সর্বপ্রাচীন বই। দশমিক ভগ্নাংশ নিয়ে আলোচনার জন্য এটি বিখ্যাত। সেসাথে এতে অপসারণ ছাড়া হিসাবের পদ্ধতির উল্লেখ রয়েছে।
পারসিয়ান গণিতবিদ জামশেদ আল কাশি ১৫ শতকে দশমিক ভগ্নাংশের আবিষ্কারক দাবি করলেও জে. লেনারট বার্গরেন উল্লেখ করেন যে এটি তার ভুল ছিল কারণ তার পাঁচশত বছর পূর্বে আল উকলিদিসি ১০ শতকে তা প্রথম ব্যবহার করেন।
আরব লিজিওন
আরব লিজিওন (আল জাইশ আল আরাবি) ছিল বিশ শতকের প্রথমভাগে ট্রান্সজর্ডান ও জর্ডানের নিয়মিত সামরিক বাহিনী।
ট্রান্সজর্ডানের নিয়ন্ত্রণ লাভের পর ১৯২০ সালের অক্টোবর যুক্তরাজ্য ১৫০ জন লোক নিয়ে একটি সেনাদল গঠন করে। এটিকে "মোবাইল ফোর্স" বলা হত। ক্যাপ্টেন ফ্রেডরিক গেরারড পেক এই বাহিনী দায়িত্ব পান। অভ্যন্তরীণ ও বহিঃশক্তির হুমকি মোকাবেলা করার জন্য এই বাহিনীকে দায়িত্ব দেয়া হয়। এই বাহিনী জারকাকে নিজেদের প্রধান কেন্দ্র হিসেবে ব্যবহার করে। লোকবলের ৮০ শতাংশ স্থানীয় চেচেনদের দ্বারা পূরণ করা হয়।
অটোমান সামরিক বাহিনী কাজ করেছে এমন আরবদের এতে যোগ দেয়। এর ফলে লোকবল ১০০০ এ পৌছায়। ১৯২৩ সালের ২২ অক্টোবর পুলিশকেও লিজিওনের সাথে যুক্ত করা হয়। এসময় তারা ট্রান্সজর্ডান আমিরাতের অধীনে কাজ করে। এই নতুন বাহিনীকে "আল জাইশ আল আরাবি" বলা হত। কিন্তু দাপ্তরিকভাবে ইংরেজি শব্দ আরব লিজিওন বলেই সব সময় পরিচিত ছিল। আরব লিজিওন ব্রিটেন কর্তৃক আর্থিক সাহায্য লাভ করে ও ব্রিটিশ অফিসাররা এর নেতৃত্ব দেয়। এই বাহিনীকে একটি পুলিশ বাহিনী হিসেবে গড়ে তোলা হয় যাতে ট্রান্সজর্ডানের বিভিন্ন গোত্রে মধ্যে শৃঙ্খলা রক্ষা করা যায় ও জেরুজালেম-আম্মান সড়ককে সুরক্ষা প্রদান করা যায়।
১৯২৬ সালের ১ এপ্রিল আরব লিজিওন থেকে বাছাই করা ব্যক্তিদের নিয়ে ট্রান্সজর্ডান সীমান্ত বাহিনী গঠিত হয়। এটি ১৫০ জন লোক নিয়ে গঠিত হয়েছিল এবং তাদের অধিকাংশই ট্রান্সজর্ডানের সড়কগুলোতে অবস্থান নেয়। এসময় আরব লিজিওনের লোকবল ৯০০ তে নেমে আসে এবং মেশিনগান, গোলন্দাজ ও যোগাযোগের জন্য সৈন্যের ঘাটতি পড়ে।
১৯৩৯ সালে জন বেগোট গ্লাব যিনি গ্লাব পাশা বলে পরিচিত, আরব লিজিওনের কমান্ডার হন। মেজর জেনারেল আবদুল কাদির পাশা আল জুনদি তার ডেপুটি কমান্ডার হিসেবে নিযুক্ত হন। তারা দুজন এই বাহিনী সুপ্রশিক্ষিত আরব বাহিনীতে রূপান্তর করেন।
দ্বিতীয় বিশ্বযুদ্ধের সময় আরব লিজিওন অক্ষশক্তির বিরুদ্ধে ভূমধ্যসাগর ও মধ্যপ্রাচ্যে লড়াই করে। এসময় বাহিনীতে ১৬০০ জন সৈনিক ছিল।
ইঙ্গ-ইরাকি যুদ্ধ ও সিরিয়া-লেবানন অভিযানে আরব লিজিওন গুরুত্বপূর্ণ ভূমিকা পালন করে। এই দুটিতে মিত্রশক্তি জয়ী হয়েছিল।
বিজয় কুচকাওয়াচে তিনজন উচ্চপদস্থ অফিসার অংশ নেন। তারা হলেন, মেজর জেনারেল আবদুল কাদির পাশা আল জুনদি, কর্নেল বাহজাত বে তাব্বারা ও লেফটেন্যান্ট কর্নেল আহমেদ সাদকাই বে।
আরব লিজিওন ১৯৪৮ আরব-ইসরায়েলি যুদ্ধে সক্রিয়ভাবে অংশ নেয়। সব মিলিয়ে এতে ৬,০০০ জন লোক ছিল। আরব লিজিওনের সামরিক দলে ৪,৫০০ জন লোক রেজিমেন্ট আকারের চারটি একক ব্যাটেলিয়ানে বিন্যস্ত ছিল। প্রত্যেকটির আলাদা সাজোয়া যান স্কোয়াড্রন ছিল এবং সাতটি স্বাধীন কোম্পানি সেসাথে অতিরিক্ত সেনা ছিল। রেজিমেন্টগুলো দুইটি ব্রিগেডে সংগঠিত ছিল। প্রথম ব্রিগেডে প্রথম ও তৃতীয় রেজিমেন্ট এবং তৃতীয় ব্রিগেডে দ্বিতীয় ও চতুর্থ রেজিমেন্ট থাকত। সেসাথে প্রতিটি ২৫-পাউন্ডারের দুটি গোলন্দাজ ব্যাটারিও ছিল। ১৯৪৮ সালের ৯ ফেব্রুয়ারি ট্রান্সজর্ডান ফ্রন্টিয়ার ফোর্স বিলুপ্ত করা হয় ও সদস্যদেরকে আরব লিজিওনের সদস্য করা হয়। প্রথমে গ্লাবের মাধ্যমে কাজ করা হলেও এসময় লেফটেন্যান্ট জেনারেল হওয়া ব্রিগেডিয়ার নরমান লেশ মাঠপর্যায়ে নেতৃত্ব দেন।
ইখওয়ান আল সাফা
ইখওয়ান আল সাফা ( ; The Brethren of Sincerity) ছিল ১০ শতকে ইরাকের বসরায় মুসলিম দার্শনিকদের একটি গোপন সংগঠন।
এই রহস্যময় সংগঠনের কাঠামো এবং এর সদস্যদের পরিচয় বিস্তারিত জানা সম্ভব হয়নি। তাদের লুকনো শিক্ষা এবং দর্শন রাসাইল ইখওয়ান আল সাফা নামক গ্রন্থে উল্লেখিত হয়েছে। ৫২ টি লেখার বিশাল সারমর্ম পরবর্তী বিশ্বকোষগুলোকে প্রভাবিত করে। মুসলিম ও পাশ্চাত্য পন্ডিতদের এই সংগঠনের পরিচয় ও তাদের কাজ নিয়ে বিস্তারিত জানতে অনেক বড় সময় ব্যয় হয়েছে।
ক্রিয়েটিভ কমন্স
ক্রিয়েটিভ কমন্স (সিসি) একটি অলাভজনক সংস্থা যার সদর দপ্তর মাউন্টেন ভিউ, ক্যালিফোর্নিয়া, মার্কিন যুক্তরাষ্ট্রে অবস্থিত যারা উপলব্ধ সৃজনশীল কাজের পরিসর বিস্তৃত করতে তা আইনগতভাবে বৈধ পদ্ধতিতে শেয়ারের জন্য এবং পাবলিক ব্যবহারের জন্য লাইসেন্স নিয়ে কাজ করার উপর নিয়োজিত। সংস্থাটি বেশ কিছু কপিরাইট লাইসেন্স প্রকাশ করেছে যা ক্রিয়েটিভ কমন্স হিসাবে পরিচিত।
দি ওল্ড ম্যান অ্যান্ড দ্য সী
দ্যা ওল্ড ম্যান এন্ড দ্যা সি প্রখ্যাত মার্কিন লেখক আর্নেস্ট হেমিংওয়ে কর্তৃক ১৯৫১ সালে কিউবায় অবস্থাকালীন সময়ে লিখিত এবং ১৯৫২ সালে প্রকাশিত উপন্যাস। এটি লেখকের জীবন কালে প্রকাশিত সর্বশেষ ফিকশানধর্মী রচনা। এটা তার সেরা লেখাগুলোর একটি। উপন্যাসের প্রধান কাহিনী বর্ণিত হয়েছে উপসাগরীয় স্রোতে বিশাল এক মারলিন মাছের সাথে সান্তিয়াগোর এক বৃদ্ধ জেলের সংগ্রামের কাহিনী। ১৯৫৩ সালে দ্যা ওল্ড ম্যান এন্ড দ্যা সি সাহিত্যে পুলিৎজার পুরস্কার এবং ১৯৫৪ সালে নোবেল পুরষ্কার লাভ করে।
দ্যা ওল্ড ম্যান এন্ড দ্যা সির জন্য ১৯৫৪ সালে হেমিংওয়ে সাহিত্যে নোবেল পুরস্কার লাভ করেন। তিনি নোবেল পুরষ্কারের সমুদয় অর্থ কিউবার দাতব্য সংস্থায় দান করে দেন। ১৯৮৬ সালে পদকটি হারিয়ে যায় কিন্তু কিউবার অষ্টাদশ রাষ্ট্রপতি রাউল কাস্ত্রোর তীব্র অসন্তোষের পরে পদকটি ফিরিয়ে দেয়া হয়।ওল্ড ম্যান এন্ড দ্যা সি - ইউটিউব
চুখাংফা
চুখাংফা (; ) আহোম সাম্রাজ্যের চতুর্থ রাজা ছিলেন। তিনি তৃতীয় আহোম রাজা সুবিনফার পুত্র ছিলেন। তাঁর শাসনকালে আহোম সাম্রাজ্য প্রতিবেশী রাজ্যের সহিত যুদ্ধ জড়িত হয়। আহোম সাম্রাজ্য ১৩২৪ সালে কমতা রাজ্যের রাজা প্রতাপধ্বজের সহিত যুদ্ধ ঘোষণা করে। যুদ্ধটি বহুদিন ব্যাপী চলেছিল। কিন্তু চুখাংফা কমতা রাজ্যের রাজা প্রতাপধ্বজের বোন রজনীকে বিবাহ করার পর যুদ্ধের মীমাংসা হয়।
রবার্ট হেনরী
রবার্ট হেনরী একজন মার্কিন পদার্থবিজ্ঞানী।
হেনরী ১৯১৬ সালের ৬ মে মিসৌরির সেন্ট লুইসে জন্মগ্রহণ করেন। তিনি প্রিন্সটন বিশ্ববিদ্যালয় থেকে ব্যাচেলর্স ডিগ্রি এবং রোচেস্টার বিশ্ববিদ্যালয় থেকে ডক্টরেট ডিগ্রি অর্জন করেন। দ্বিতীয় বিশ্বযুদ্ধের সময় তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কাজ করেন। ১৯৪৬ সালে তিনি প্রিন্সটন বিশ্ববিদ্যালয় এ ফিরে আসেন এবং কর্মজীবনের বাকী সময়টুকু এখানেই কাটান।
হাজ্জাজ বিন ইউসুফ
হাজ্জাজ বিন ইউসুফ ( al-Ḥajjāj bin Yūsuf}}) (জন্ম জুন ৬৬১ খ্রিষ্টাব্দ / ৪০ হিজরি – ৭১৪ খ্রিষ্টাব্দ / ৯৫ হিজরি) ছিলেন আরব প্রশাসক, রাজনীতিবিদ ও উমাইয়া খিলাফতের প্রতিরক্ষা মন্ত্রী।
হাজ্জাজ বুদ্ধিমান এবং কঠোর প্রকৃতির শাসক ছিলেন। তাকে কখনো পৈশাচিকভাবে বর্ণনা করা হলেও আধুনিক ইতিহাসবিদরা এতে পরবর্তীকালের আব্বাসীয় ইতিহাসবিদ ও জীবনীকারদের প্রভাব স্বীকার করেন। তারা উমাইয়া খিলাফতের প্রতি প্রবলভাবে অনুগত হাজ্জাজের বিরোধিতা করতেন। সামরিক কমান্ডারদের বাছাইয়ের সময় হাজ্জাজ বিন ইউসুফ কঠোর নীতি অবলম্বন করতেন। সৈনিকদের র‍্যাঙ্কের ক্ষেত্রে তিনি শৃঙ্খলা আরোপ করেন। এর পদক্ষেপ মুসলিম সাম্রাজ্যের দূর বিস্তৃতিতে সহায়ক হয়েছিল। তিনি সমস্ত গুরুত্বপূর্ণ দলিল আরবিতে অনুবাদের ব্যবস্থা নিশ্চিত করেন এবং প্রথমবারের মত তিনি খলিফা আবদুল মালিককে মুসলিম বিশ্বের জন্য বিশেষ মুদ্রা চালুর ব্যাপারে রাজি করাতে সক্ষম হন। এর ফলে সম্রাট দ্বিতীয় জাস্টিনিয়ানের অধীন বাইজেন্টাইন সাম্রাজ্যের সাথে যুদ্ধ সংঘটিত হয়। ৬৯২ সালে সেবাস্টোপলিসের যুদ্ধে লিওন্টিওস বাইজেন্টাইনদের নেতৃত্ব দেন। যুদ্ধে বাইজেন্টাইনরা পরাজিত হয়।
আলফ্রেড, লর্ড টেনিসন
আলফ্রেড টেনসন, প্রথম ব্যারন টেনসন, এফআরএস (৬ আগস্ট ১৮০৯ – ৬ অক্টোবর ১৮৯২) ছিলেন রাণী ভিক্টোরিয়ার রাজত্বের সবচেয়ে জনপ্রিয় গ্রেট ব্রিটেন ও আয়ারল্যান্ডের কবি।
টেনসন, সমের্স্বি লিংকনশায়ার, ইংল্যান্ডে জন্মগ্রহণ করেন। তিনি টেনিসনের একটি মধ্যবিত্ত শ্রেণীতে জন্মগ্রহণ করেন, কিন্তু এটি একটি আর্যা এবং রাজকীয় বংশ ছিল। তাঁর পিতা, জর্জ ক্লেটন টেনিসন (১৭৭৮-১৮৩১), গির্জার রেক্টর ও পোপ হিসাবে দায়িত্ব পালন করেন। রেভারেন্ড জর্জ ক্লেটন টেনিসন একটি বৃহৎ পরিবারের ধনী এবং উচ্চতর একজন মানুষ ছিলেন। আলফ্রেড টেনিসন এর মা, এলিজাবেথ ফ্য্ত্ছে (১৭৮১-১৮৬৫), স্টিফেন ফ্য্ত্ছে (১৭৩৪-১৭৯৯), সেন্ট জেমস চার্চ প্রতিনিধির কন্যা ছিলেন।
টেনিসন এবং তাঁর দুই বড় ভাই কিশোর বয়স থেকেই কবিতা চর্চা করত। এবং তাদের তিন জনের এক্তি করে কবিতা সংগ্রহ করা হয় যেটা স্থানীয়ভাবে প্রকাশিত হয় তখন আলফ্রেডের বয়স ছিল মাত্র ১৭। যাদের মধ্যে এক জন কবি চার্লস টেনিসন টার্নার এবং অন্য জন ফ্রেডেরিক টেনিসন।
হাশাশিন
হাশাশিন ( "Ḥashshāshīn") হল নিজারি ইসমাইলি মতবাদের একটি গোষ্ঠী। বিশেষ করে পারস্য ও সিরিয়ায় তারা তাদের কর্মকাণ্ড চালাত। ১১ শতকে এই গোষ্ঠীর জন্ম হয়। এসময় তারা সুন্নি সেলজুক সাম্রাজ্যের জন্য মারাত্মক সামরিক হুমকি তৈরী করে। হাসান সাবাহ তাদের নেতৃত্ব দেন। তারা আলামুত নামক পর্বত দুর্গ দখল করতে সক্ষম হয়। এটি তাদের সদরদপ্তর ছিল।মার্কো পোলোর বিবরণ পি কে হিট্টি আরব জাতির ইতিহাস বইয়ে উল্লেখ করেছেন যেভাবে "তিনি যাকে অ্যাশিশিন করতে চাইবেন তাকে ছাড়া কাউকেই এখন ওই বাগানে প্রবেশ করতে দেওয়ক হত না।বাগানের প্রবেশপথে একটি দুর্গ ছিল।গোটা পৃথিবীর আক্রমণ প্রতিহত করার শক্তি তাঁর ছিল।এছাড়া বাগানে ঢোকার আর কোন রাস্তাও ছিল না।তাঁর দরবারে ১২ থেকে ২০ বছর ের কিছু সংখ্যক যুবককে তিনি রেখেছিলেন।এদের সৈন্য হবার ইচ্ছাছিল...তারপর একবারে চার,ছয় বা দশজনকে বাগানে নিয়ে যেতেন।প্রথমে তাদের এমন একটি পানীয় খাওয়াতেন যাতে তারা গভীর ঘুমে আচ্ছন্ন হয়ে পড়ে।তারপর তাদের বহন করে ভিতরে নিয়ে যাওয়া হত।সুতরাং তারা যখন জেগে উঠত,তারা দেখত যে তারা বাগানে ঢুকে পড়েছে।জেগে উঠে এমন একটা মনোরম স্থানে নিজেদের দেখে মনে করত যে,এটা প্রকৃতই স্বর্গ।যুবতী ও তরুণীরা সেখানে তাদের আলিঙ্গন করত যতক্ষণ না তারা পরিতৃপ্ত হয়...।সুতরাং যখন সে প্রবীণ ব্যক্তিটি যখন কোন রাজপুত্রকে হত্যা করতে চাইতেন তখন এমন একজন যুবককে ডেকে বলতেন,"তুমি যাও এবং অমুক অমুককে হত্যা করে আস।যখন তুমি ফিরে আসবে দেবদূতরা তোমাকে স্বর্গে নিয়ে যাবে।আর যদি তোমার মৃত্যুও ঘটে তা স্বত্ত্বেও আমি তোমার দেহ বহন করে স্বর্গে নিয়ে আসার জন্য ফেরেস্তাদের পাঠাব।"বিভিন্ন শাসক সেনাপতিকে এই গুপ্ত ঘাতকরা হত্যা শুরু করলে তখনকার বিশ্বে একটি আতঙ্ক সৃস্টি হয়েছিল।তাদেরকে কোন শাসকও পরাজিত করতে পারছিল ন।পরে হালাকু খান ওদের ধ্বংস করে সেক্ষেত্রে তাকে সহযোগিতা না করার অযুহাতে আব্বাসীয় খেলাফত বিনাশসহ বাগদাদ ধ্বংস করেন।
নাহাওয়ান্দের যুদ্ধ
নাহাওয়ান্দের যুদ্ধ (Arabic:معركة نهاوند) ৬৪২ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। মুসলিমদের কাছে এটি "বিজয়ের বিজয়" বলে পরিচিত। সম্রাট ইয়াজদগিরদ এরপর মার্ভ‌ এলাকার দিকে চলে যান কিন্তু নতুন করে সেনাবাহিনী গড়ে তুলতে ব্যর্থ হন। রাশিদুন খিলাফতের জন্য এটি ফলাফল নির্ধারণকারী বিজয় ছিল। পারসিয়ানরা ইস্ফাহানসহ পার্শ্ববর্তী শহরগুলো হারায়। তুর্কি খান তাকে কিছু সৈনিক দিয়ে সাহায্য করলেও তারা ৬৫২ সালে বিদ্রোহ করে।
সাবেক সাসানীয় প্রদেশসমূহ পারথিয়ান ও শ্বেত হানদের সহায়তায় পরের কয়েক বছর কাস্পিয়ান সাগরের দক্ষিণে প্রতিরোধ জারি রাখে।
চৌষট্টি যোগিনী মন্দির, জব্বলপুর
জব্বলপুরের চৌষট্টি যোগিনী মন্দির ভারতের অন্যতম একটি ঐতিহাসিক স্থান। এটি দশম শতকে কলচুরি রাজত্ব কালে নির্মিত। মন্দিরটির গঠন অনেকটা খাজুরাহের মন্দিরগুলোর মত। মন্দিরটি দুর্গা দেবী এবং তাঁর ৬৪ জন যোগিনীর উদ্দেশ্যে নির্মিত। মন্দিরটি নর্মদা নদীর কূলে অবস্থিত। মন্দিরের কাছেই ভেদাঘাট মার্বেল পাথরের পাহাড় অবস্থিত। মন্দিরটি মধ্যপ্রদেশের জব্বলপুর থেকে ৫ কিলোমিটার দূরে। বর্তমানে মন্দিরের বেশ কিছু অংশ ধ্বংসপ্রাপ্ত যা মুঘল রাজারা ধ্বংস করেছে।
এ মন্দিরটির নির্মাণকাল দশম শতক। ধারণা করা হয়, কলচুরি রাজারা এটির নির্মাণ করেছেন। মন্দির নির্মাণ গ্রানাইট শিলা দিয়ে হয়েছে। মুঘল রাজত্ব আমলে মুঘল লুটপাটকারীরা মন্দিরের অনেক ক্ষতিসাধন করেছে। 
মন্দিরটি পাহাড়ের শীর্ষে নির্মিত। মন্দিরে পৌঁছাতে হলে ১৫০ ধাপ সিঁড়ি অতিক্রম করতে হয়। সূর্যোদয় আর সূর্যাস্তের সময় যখন আলোকরশ্মি মন্দিরের উপর পড়ে, তখন মন্দির এবং মন্দিরের অভ্যন্তরস্থ মাতা পার্বতী ও শিব মূর্তি দেখলে এক স্বর্গীয় অনুভূতি সৃষ্টি হয়। এছাড়া মন্দিরে মহাদেবের ষাঁড় নন্দীরও মূর্তি রয়েছে। তাছাড়া, সমস্ত মন্দিরে বৃত্তাকার ভাবে ৬৪ জন যোগিনীর মূর্তিও খোদাই করা রয়েছে যাদের প্রত্যেককে ভিন্ন ভিন্ন ভঙ্গিমায় দেখানো হয়েছে।
মুহাম্মদ জাকারিয়া কান্ধলভি
মুহাম্মদ জাকারিয়া ইবনে মুহাম্মদ ইয়াহিয়া সিদ্দিকি কান্ধলভি শাহারানপুরি মুহাজির মাদানি ( , "Muḥammad Zakarīyā ibn Muḥammad Yaḥyá aṣ-Ṣiddīqī al-Kāndahlawī as-Sahāranfūrī al-Madanī"; ২ ফেব্রুয়ারি ১৮৯৮২৪ মে ১৯৮২) ছিলেন দেওবন্দি ধারার একজন হানাফি পন্ডিত। তিনি হাদিসের বিশেষজ্ঞ ছিলেন। তার চাচা মাওলানা মুহাম্মদ ইলিয়াস কান্ধলভি ছিলেন সংস্কারমূলক আন্দোলন তাবলিগ জামাতের প্রতিষ্ঠাতা। তিনি "ফাজায়েলে আমল" নামক গ্রন্থের লেখক। এটি উর্দুতে লিখিত হলেও অন্যান্য ভাষায় অনূদিত হয়েছে।
মুহাম্মদ জাকারিয়া ১৮৯৮ সালে কান্ধলা নামক স্থানে জন্মগ্রহণ করেন। তার পিতার নাম মাওলানা মুহাম্মদ ইয়াহিয়া। গাঙ্গোহ নামক স্থানে তিনি তার পিতার মাদ্রাসায় দশ বছর পাঠগ্রহণ করেন। ১৯১০ সালে তিনি মাজাহির উলুম শাহারানপুর মাদ্রাসায় শিক্ষালাভের জন্য আসেন। এই মাদ্রাসা দারুল উলুম দেওবন্দের সাথে সম্পর্কিত ছিল। তিনি তার পিতা ও মাওলানা খলিল আহমেদ শাহারানপুরির কাছ থেকে হাদিস শিক্ষালাভ করেন। ১৯১৫ সালে উত্তীর্ণ হওয়ার পর তিনি এখানে শিক্ষক হিসেবে যোগ দেন।
বাংলাদেশ ট্রেড ইউনিয়ন কেন্দ্র
বাংলাদেশ ট্রেড ইউনিয়ন কেন্দ্র () হচ্ছে বাংলাদেশের একটি জাতীয় ট্রেড ইউনিয়ন ফেডারেশন। এটি বিশ্ব ট্রেড ইউনিয়ন ফেডারেশনের সাথে সম্বন্ধযুক্ত।
বাংলাদেশ ট্রেড ইউনিয়ন কেন্দ্র রাজনৈতিকভাবে বাংলাদেশের কমিউনিস্ট পার্টির সাথে সংযুক্ত, যদিও সাম্প্রতিক বছরগুলোতে ফেডারেশনটি কিছুটা অধিক স্বাধীন হওয়া আরম্ভ করেছে।
ব্স্তান-পা'ই-র্গ্যাল-ম্ত্শান
ব্স্তান-পা'ই-র্গ্যাল-ম্ত্শান () (১৬৫০-১৭০৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।
ব্স্তান-পা'ই-র্গ্যাল-ম্ত্শান ১৬৫০ খ্রিষ্টাব্দে তিব্বতের দ্বু-রু () নামক স্থানে একটি স্দে-পা-ম্থোন-পো () নামে একটি অভিজাত ও শক্তিশালী পরিবারগোষ্ঠীতে জন্মগ্রহণ করেন। তেরো বছর বয়সে তিনি বাড়ি থেকে পালিয়ে সা-স্ক্যা ধর্মসম্প্রদায়ের 'ব্রাস-য়ুল-স্ক্যেদ-ত্শাল () বৌদ্ধবিহারে শিক্ষালাভের উদ্দেশ্যে ভর্তি হন। পরবর্তীকালে তিনি দ্পাল-'খোর-ছোস-স্দে (), র্তা-নাগ-থুব-ব্স্তান-গ্লিং (), গ্সের-ম্দোগ-চান () প্রভৃতি সা-স্ক্যা ধর্মসম্প্রদায়ের বিভিন্ন বৌদ্ধবিহারে শিক্ষালাভ করেন। এছাড়া তিনি সে-রা, দ্রেপুং, দ্গা-ল্দান নামক দ্গে-লুগ্স সম্প্রদায়ের তিন প্রধান বিহার বিশ্ববিদ্যালয়ে এবং গ্যুতে ও গ্যুমো তন্ত্র মহাবিদ্যালয়ে তন্ত্র শিক্ষালাভ করেন। তিনি প্রমাণশাস্ত্রের ওপর একজন পণ্ডিত ছিলেন। পরবর্তীকালে তিনি পঞ্চম দলাই লামা ও তাঁর সহায়ক 'জাম-দ্ব্যাংস-গ্রাগ্স-পার () নিকট শিক্ষালাভ করেন। এই সময় তিনি পে-মা-রিগ-'দ্জিন () নামক র্ন্যিং-মা ধর্মসম্প্রদায়ের প্রথম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার সংস্পর্শে এসে তাঁর অন্যতম প্রধান শিষ্যে পরিণত হন এবং অতিযোগ তত্ত্বের ওপর বুৎপত্তি অর্জন করেন। ১৬৮৫ খ্রিষ্টাব্দে স্দে-দ্গে রাজ্যের সায়ত্রিশতম রাজা সাংস-র্গ্যাস-ব্স্তান-পার () পৃষ্ঠপোষকতায় পে-মা-রিগ-'দ্জিন খাম্স অঞ্চলের রু-দাম-স্ক্যিদ-খ্রাম () উপত্যকায় ও-র্গ্যান-ব্সাম-গ্তান-ছোস-গ্লিং () বৌদ্ধবিহার স্থাপন করলে তিনি তাঁকে সাহায্য করেন। ১৬৯০ খ্রিষ্টাব্দে তিনি ঝে-ছেন-দ্গোন-ও-র্গ্যান-ছোস-দ্জোং () বৌদ্ধবিহার স্থাপন করেন। পরবর্তীকালে স্দে-দ্গে রাজ্যের রাজা তাঁকে খ্রা-শোদ-স্পোম-ব্রাগ () বৌদ্ধবিহারের দায়িত্ব প্রধান করেন কিন্তু এই বিহারের ভিক্ষুদের সঙ্গে মনোমালিন্যের জন্য তিনি এই বিহার ছেড়ে চলে যান। পে-মা-রিগ-'দ্জিনের মৃত্যুর পর তিনি এবং নাম-ম্খা'-'ওদ-গ্সাল () নামক এক লামা 'গ্যুর-মেদ-থেগ-ম্ছোগ-ব্স্তান-'দ্জিন () নামক এক শিশুকে পরবর্তী র্দ্জোগ্স-ছেন-গ্রুব-দ্বাং উপাধিধারী অবতারী লামা হিসেবে চিহ্নিত করেন।
'গ্যুর-মেদ-কুন-ব্জাং-র্নাম-র্গ্যাল
'গ্যুর-মেদ-কুন-ব্জাং-র্নাম-র্গ্যাল () (১৭১৩-১৭৬৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।
ব্স্তান-পা'ই-র্গ্যাল-ম্ত্শান ১৭১৩ খ্রিষ্টাব্দে তিব্বতের রু-দাম-গ্যাং-'খ্যিল () নামক স্থানে জন্মগ্রহণ করেন। তিনি 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী অবতারী লামার কনিষ্ঠ ভ্রাতা ছিলেন। তাঁকে ব্স্তান-পা'ই-র্গ্যাল-ম্ত্শান () নামক প্রথম ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করে পাঁচ বছর বয়সে খাম্স অঞ্চলের স্দে-দ্গে রাজ্যে ঝে-ছেন-দ্গোন-ও-র্গ্যান-ছোস-দ্জোং () বৌদ্ধবিহারে নিয়ে যাওয়া হয়। স্কাল-ব্জাং-পে-মা-দ্বাং-ফ্যুগ (), 'গ্যুর-মেদ-স্কাল-ব্জাং-'ফেল-র্গ্যাস (), 'গ্যুর-মেদ-স্কাল-ব্জাং-ব্স্তান-ফেল (), কুন-দ্গা'-ব্স্তান-'দ্জিন (), দ্পাল-ল্দান-ছোস-স্ক্যোং () প্রভৃতি বৌদ্ধ লামারা তাঁর শিক্ষক ছিলেন। তিনি ঝে-ছেন-দ্গোন-ও-র্গ্যান-ছোস-দ্জোং () বৌদ্ধবিহারটিকে সম্প্রসারণের ব্যবস্থা করেন।
দ্পাল-'ব্যোর-র্গ্যা-ম্ত্শো (ঝেছেন রাবজাম)
দ্পাল-'ব্যোর-র্গ্যা-ম্ত্শো () (১৭৭১-১৮০৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।
দ্পাল-'ব্যোর-র্গ্যা-ম্ত্শো ১৭৭১ খ্রিষ্টাব্দে তিব্বতের খাম্স অঞ্চলে য়িদ-ল্হুং () নামক স্থানে জন্মগ্রহণ করেন। তাঁর পিতার নাম ছিল র্তা-ম্গ্রিন ()। তাঁকে গ্যুর-মেদ-কুন-ব্জাং-র্নাম-র্গ্যাল () নামক দ্বিতীয় ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করে খাম্স অঞ্চলের স্দে-দ্গে রাজ্যে ঝে-ছেন-দ্গোন-ও-র্গ্যান-ছোস-দ্জোং () বৌদ্ধবিহারে নিয়ে যাওয়া হয়। ব্স্তান-'দ্জিন-ছোস-র্গ্যাল (), 'গ্যুর-মেদ-'ফ্রিন-লাস-র্নাম-র্গ্যাল (), কুন-ব্জাং-'গ্যুর-মেদ-ল্হুন-গ্রুব (), 'গ্যুর-মেদ-ম্ছোগ-গ্রুব (), 'জিগ্স-মেদ-গ্লিং-পা (), 'জিগ্স-মেদ-'ফ্রিন-লাস-'ওদ-জের () প্রভৃতি বৌদ্ধ লামারা তাঁর শিক্ষক ছিলেন।
গার-দ্বাং-ছোস-ক্যি-র্গ্যাল-ম্ত্শো
গার-দ্বাং-ছোস-ক্যি-র্গ্যাল-ম্ত্শো () (১৮১১-১৮৬২) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।
গার-দ্বাং-ছোস-ক্যি-র্গ্যাল-ম্ত্শো ১৮১১ খ্রিষ্টাব্দে তিব্বতে জন্মগ্রহণ করেন। তাঁকে দ্পাল-'ব্যোর-র্গ্যা-ম্ত্শো () নামক তৃতীয় ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করা হয়। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁর শিক্ষক ছিলেন।
পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান (ঝেছেন রাবজাম)
পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () (১৮৬৪-১৯০৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।
পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান ১৮৬৪ খ্রিষ্টাব্দে তিব্বতে জন্মগ্রহণ করেন। তাঁকে গার-দ্বাং-ছোস-ক্যি-র্গ্যাল-ম্ত্শো () নামক চতুর্থ ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করা হয়। মি-'গ্যুর-নাম-ম্খা'ই-র্দো-র্জে (), 'জাম-দ্ব্যাংস-ম্খ্যেন-ব্র্ত্সে'-দ্বাং-পো (), ব্লো-গ্রোস-ম্থা'-য়াস (), পে-মা-র্দো-র্জে (), 'জু-মি-ফাম-র্গ্যা-ম্ত্শো () প্রভৃতি বিখ্যাত লামারা তাঁর শিক্ষক ছিলেন। গ্ঝান-ফান-ছোস-ক্যি-স্নাং-বা () নামক বৌদ্ধ লামা তাঁকে ভিক্ষুর শপথ প্রদান করেন।
গ্ঝান-ফান-ছোস-ক্যি-স্নাং-বা
গ্ঝান-ফান-ছোস-ক্যি-স্নাং-বা () (১৮৭১-১৯২৭) তিব্বতের র্ন্যিং-মা ধর্মসম্প্রদায়ের র্দ্জোং-গ্সার বৌদ্ধবিহারে খাম-ব্যেদ মহাবিদ্যালয়ের প্রতিষ্ঠাতা ও প্রথম প্রধান ছিলেন। এছাড়া তিনি তিব্বতের র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের উনিশতম প্রধান ছিলেন।
গ্ঝান-ফান-ছোস-ক্যি-স্নাং-বা ১৮৭১ খ্রিষ্টাব্দে তিব্বতের একটি যাযাবর পরিবারে জন্মগ্রহণ করেন। যৌবনে তিনি বাড়ী ছেড়ে ও-র্গ্যান-ব্স্তান-'দ্জিন-নোর-বু () নামক এক বৌদ্ধ লামার নিকট তেরো বছর ধরে বোধিসত্ত্বচর্যাবতার, মূলমধ্যমককারিকা, প্রজ্ঞাপারমিতা, অভিধর্মকোশ, মহাযান সূত্রালঙ্কারকারিকা, গুহ্যগর্ভতন্ত্র, সংস্কৃত ব্যাকরণ, জ্যোতিষশাস্ত্র প্রভৃতি বিভিন্ন বিষয় সম্বন্ধে শিক্ষালাভ শুরু করেন। র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোস () নামক বৌদ্ধ লামা তাঁকে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের প্রতিষ্ঠাতার পুনর্জন্ম রূপে চিহ্নিত করেন। এছাড়া তিনি 'জাম-ম্গোন-ব্লো-গ্তের-দ্বাং-পো () নামক সা-স্ক্যা ধর্মসম্প্রদায়ের এক বৌদ্ধ ভিক্ষুর নিকট মার্গফল সম্বন্ধে শিক্ষালাভ করেন। ও-র্গ্যান-ব্স্তান-'দ্জিন-নোর-বুর মৃত্যর পরে তিনি গেমাং বৌদ্ধ আশ্রমের দায়িত্ব গ্রহণ করেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী অবতারী লামার আমন্ত্রণে তিনি শ্রী সিংহ মহাবিদ্যালয়ের উনিশতম প্রধানের দায়িতে গ্রহণ করেন। এই মহাবিদ্যালয় থেকে অবসরের পর র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোসের আমন্ত্রণে তিনি ১৯১৮ খ্রিষ্টাব্দে র্দ্জোং-গ্সার বৌদ্ধবিহারে খাম-ব্যেদ () মহাবিদ্যালয় স্থাপন করে দুই বছর ধরে এই মহাবিদ্যালয়ের প্রথম প্রধানের দায়িত্ব পালন করেন। এছাড়া তিনি তিব্বত, ভূটান, সিক্কিমের বহু বৌদ্ধবিহার ও মহাবিদ্যালয়ে শিক্ষাপ্রদান করেন। তিনি বোধিসত্ত্বচর্যাবতার, মূলমধ্যমককারিকা, অভিধর্মকোশ, মধ্যমকাবতার, চতুঃশতক প্রভৃতি বিখ্যাত ভারতীয় বৌদ্ধ গ্রন্থের ওপর টীকাভাষ্য এবং তাঁর শিক্ষক ও-র্গ্যান-ব্স্তান-'দ্জিন-নোর-বুর জীবনী রচনা করেন। তাঁর অসাধারণ পাণ্ডিত্যের জন্য তিনি তিব্বতে সাংস-র্গ্যাস-গ্ঝান-ফান () বা বুদ্ধ ঝেনপেন নামে পরিচিত ছিলেন।
মুহাম্মদ ইলিয়াস কান্ধলভি
মুহাম্মদ ইলিয়াস কান্ধলভি ছিলেন ভারতের একজন ইসলামি পন্ডিত। ১৮৮৫ সালে ব্রিটিশ ভারতের যুক্তপ্রদেশের একটি ছোট শহরে তিনি জন্মগ্রহণ করেন। সাধারণ মুসলিমদের মধ্যে ইসলামি নীতি ও আদর্শের ঘাটতিজনিত কারণে তিনি ১৯২০ এর দশকে তাবলিগ জামাত নামক সংস্কারবাদি আন্দোলনের সূচনা করেন। এই আন্দোলন ইসলামের মৌলিক মূল্যবোধ প্রচার করে এবং মুসলিমদের নামাজ, রোজাসহ অন্যান্য ইবাদতের পদ্ধতি শিক্ষা দেয়ার কাজ করে। এর সদস্যদের কাজ স্বেচ্ছাসেবামূলক। সেই সাথে অন্যান্যদের এতে যোগ দিতে উৎসাহ দেয়া হয়। বিশৃংখলা দূরে রাখতে তাবলিগ জামাতে রাজনীতি ও ফিকহ নিয়ে আলোচনা করা হয় না। তার মৃত্যুর পর মুহাম্মদ ইউসুফ কান্ধলভি তাবলিগ জামাতের আমির নিযুক্ত হন।
আলুটিলা গুহা
আলুটিলা গুহা বাংলাদেশের খাগড়াছড়ি জেলার একটি প্রাকৃতিক গুহা।
বাংলাদেশের খাগড়াছড়ি জেলার মাটিরাঙ্গা উপজেলায় মূল শহর হতে ৭ কিলোমিটার পশ্চিমে সমুদ্র সমতল হতে ৩০০০ ফুট উচ্চতা বিশিষ্ট আলুটিলা বা আরবারী পাহাড়ে আলুটিলা গুহা অবস্থিত। স্থানীয়রা একে বলে মাতাই হাকড় বা দেবতার গুহা। এটি খাগড়াছড়ির একটি নামকরা পর্যটন কেন্দ্র। এই গুহাটি খুবই অন্ধকার ও শীতল। কোন প্রকার সূর্যের আলো প্রবেশ করে না বলে মশাল নিয়ে ভিতরে প্রবেশ করতে হয়। সুড়ঙ্গের তলদেশ পিচ্ছিল এবং পাথুরে ও এর তলদেশে একটি ঝর্ণা প্রবাহমান। গুহাটি দেখতে অনেকটা ভূ-গর্ভস্থ টানেলের মত যার দৈর্ঘ্য প্রায় ৩৫০ ফুট। গুহাটির এপাশ দিয়ে ঢুকে ওপাশ দিয়ে বের হতে আনুমানিক ১০ থেকে ১৫ মিনিট সময় লাগে। গুহাটির উচ্চতা মাঝে মাঝে খুব কম হওয়ায় নতজানু হয়ে হেটে যেতে হয়।
অ্যালুমিনিয়াম সালফেট
অ্যালুমিনিয়াম সালফেট একটি রাসায়নিক যৌগ, যার সংকেত Al(SO)। এটা পানিতে দ্রবণীয়। প্রধানত পানীয় জল পরিশোধনে একটি এজেন্ট হিসেবে এটি ব্যবহার করা হয়। কাগজ উত্পাদনেও এর ব্যবহার রয়েছে।
অ্যালুমিনিয়াম সালফেট কখনও-কখনও ফটকিরির একটি ধরন হিসাবে উল্লেখ করা হয়। এর নির্জল ফর্ম প্রাকৃতিকভাবে আগ্নেয় পরিবেশে একটি বিরল খনিজ ’millosevichite’ হিসেবে পাওয়া যায়।
সালফিউরিক অ্যাসিডের সাথে অ্যালুমিনিয়াম হাইড্রক্সাইড যুক্ত করে অ্যালুমিনিয়াম সালফেট তৈরি করা যেতে পারে।
অথবা সালফিউরিক অ্যাসিড দ্রবনের মধ্যে অ্যালুমিনিয়াম ধাতু গরম করে তৈরী করা যেতে পারে।
অ্যালুমিনিয়াম সালফেট পানি পরিশোধনে, রঞ্জনবিদ্যায় এবং প্রিন্টিং টেক্সটাইলে ব্যবহৃত হয়।
বৃহৎ পরিমাণ নিরপেক্ষ বা সামান্য ক্ষারীয় জলে অ্যালুমিনিয়াম সালফেট দ্রবীভূত হলে, অ্যালুমিনিয়াম সালফেট অ্যালুমিনিয়াম হাইড্রক্সাইড, Al(OH) এর একটি অধ:ক্ষিপ্ত জাউতুল্য উত্পাদন করে। রঞ্জনবিদ্যা এবং কাপড় প্রিন্টিং এর কাজে অধ:ক্ষিপ্ত জাউতুল্য সাহায্য করে।
অ্যালুমিনিয়াম সালফেট কখনও কখনও মাটির pH নিয়ন্ত্রনে ব্যবহার করা হয়। অধ: ক্ষিপ্ত অ্যালুমিনিয়াম হাইড্রক্সাইড এবং লঘু সালফিউরিক এসিড প্রস্তুতের জন্য ইহাকে হাইড্রলাইজড করা হয়। যা মাটির pH এর মাত্রা পরিবর্তনে সাহায্য করে।
অ্যালুমিনিয়াম পটাসিয়াম সালফেট সাধারণত বেকিং পাউডারে পাওয়া যায়।
নির্মাণ শিল্পে এটি কংক্রিটের জলরোধক এবং বেগবর্ধক এজেন্ট হিসেবে ব্যবহৃত হয়। অগ্নি যুদ্ধে একটি ফোমিং এজেন্ট হিসেবে এটি ব্যবহৃত হয়।
অ্যালুমিনিয়াম সালফেট সোডিয়াম কার্বনেটের সঙ্গে বিক্রিয়া করে কার্বন ডাই অক্সাইড এর অগ্নি নির্বাপক ফেনা উৎপাদন করে।
Al(SO) + 6 NaHCO → 3 NaSO + 2 Al(OH) + 6 CO
রশিদ আহমেদ গাঙ্গোহি
আবু মাসুদ রশিদ আহমেদ ইবনে হেদায়াত আহমেদ আইয়ুবি আনসারি রামপুরি গাঙ্গোহি (; , "Rashīd Aḥmad al-Kankūhī"; ১০ মে ১৮২৯১১ আগস্ট ১৯০৫) ছিলেন ভারতীয় ইসলামি পন্ডিত ও সুফি। তিনি দেওবন্দ মাদ্রাসা কেন্দ্রিক দেওবন্দি ভাবধারার ইসলামি আন্দোলনের অন্যতম প্রতিষ্ঠাতা। মুহাম্মদ কাসেম নানুতুবির মৃত্যুর পর তিনি দেওবন্দ মাদ্রাসার প্রধান নিযুক্ত হন। রশিদ আহমেদ গাঙ্গোহি ও মুহাম্মদ কাসেম নানুতুবি দুজনেই দেওবন্দের প্রতিষ্ঠাতা এবং হাজি ইমদাদউল্লাহ মুহাজির মাক্কির কাছে সুফিবাদ শিক্ষালাভ করেন।
তিনি ফিকহ ও সুফিবাদের উপর প্রায় ১৪টি বই লিখেছেন। এর মধ্যে ফতোয়া রাশিদিয়া ও হেদায়াতুশ শিয়া অন্যতম। তার অনুসারীরা তাকে একজন আলেম, হাকিম এবং শরিয়া আইন ও সুফি তরিকার ক্ষেত্রে অনুসরণীয় হিসেবে দেখে থাকে।
হুসাইন আহমদ মাদানি
সাইয়্যেদ হুসাইন আহমদ মাদানি (৬ অক্টোবর ১৮৭৯ - ১৯৫৭) ছিলেন ভারত উপমহাদেশের একজন ইসলামি পন্ডিত। হাদিস ও ফিকহে তার পান্ডিত্যের জন্য তাকে শাইখুল ইসলাম উপাধি দ্বারা সম্বোধন করা হয়।
হুসাইন আহমেদ মাদানি উত্তর প্রদেশের উন্নাও জেলায় জন্মগ্রহণ করেন। তার বাবা সাইয়িদ হাবিবুল্লাহ একজন শিক্ষক ছিলেন।
১৮৯২ সালে তিনি দারুল উলুম দেওবন্দে ভর্তি হন। এখানে তিনি মাহমুদুল হাসানের অধীনে পড়াশোনা করেন। পড়াশোনা সমাপ্ত করে তিনি রশিদ আহমেদ গাঙ্গোহির শিষ্যত্ব গ্রহণ করেন। রশিদ আহমেদ গাঙ্গোহি ছিলেন মাহমুদুল হাসানের পীর। হুসাইন আহমেদ মাদানিকে মাহমুদুল হাসান রশিদ আহমেদের শিষ্য হওয়ার জন্য বলেছিলেন। তার মাধ্যমে হুসাইন আহমেদ মাদানির আধ্যাত্মিক শাখা আলাউদ্দিন সাবির কালিয়ারি পর্যন্ত পৌছায় যিনি চিশতি তরিকার চিশতি-সাবিরি শাখার মূল ছিলেন। তার আধ্যাত্মিক শাখা নকশবন্দি তরিকার সাথেও যুক্ত কারণ হুসাইন আহমেদের একজন পূর্ববর্তী পীর নকশবন্দি তরিকার অনুসারী সৈয়দ আহমেদ শহীদের শিষ্য ছিলেন। তাই হুসাইন আহমেদ নকশবন্দিয়া ও চিশতি উভয় তরিকার সাথে যুক্ত ছিলেন। তবে তিনি মূলত চিশতি-সাবিরি মতের সাথে যুক্ত ছিলেন।
দারুল উলুম দেওবন্দ থেকে শিক্ষাজীবন সমাপ্ত করার পর হুসাইন আহমেদ তার পরিবারসহ মদিনায় যান। তিনি সেখানে আরবি ব্যাকরণ, উসুল আল ফকহ, উসুল আল হাদিস ও তাফসির শিক্ষাদান করতে থাকেন। তিনি ১৮ বছর ধরে মদিনায় বিভিন্ন বিষয়ে শিক্ষাদান করেছেন। তিনি মাসজিদে নববী তে শিক্ষা দান করেছেন ৷ এরপর তিনি সিলেট ,কলকাতা সহ ভারতের অনেক জায়গায় শিক্ষকতা করেন ৷ তারপর তিনি দারুল উলুম দেওবন্দের প্রধান শিক্ষক এবং শাইখুল হাদিস নিযুক্ত হন। এই পদে তিনি প্রায় ২৮ বছর দায়িত্বপালন করেছেন।
রেশমি রুমাল আন্দোলনে তার শিক্ষক মাহমুদুল হাসান দন্ডিত হয়ে মাল্টা দ্বীপে নির্বাসিত হলে হুসাইন আহমেদ মাদানি তার দেখাশোনার জন্য স্বেচ্ছায় তার সাথে যান। তিনি তিন বছরের জন্য কারারুদ্ধ ছিলেন।
মুক্তি পাওয়ার পর তিনি ভারতে ফিরে আসেন এবং ভারতের স্বাধীনতা আন্দোলনের একজন সক্রিয় কর্মী হিসেবে কাজ করতে থাকেন। মুসলিমদের একটি অংশের উপর তার বড় প্রভাব ছিল বিশেষত উত্তর প্রদেশ ও বিহারের মুসলিমদের উপর। তিনি দ্বিজাতি তত্ত্বের বিরোধী ছিলেন। তিনি জমিয়ত উলামায়ে হিন্দের প্রেসিডেন্ট হন। মৃত্যুর আগ পর্যন্ত তিনি এই পদে আসীন ছিলেন।
মাহমুদুল হাসান
মাহমুদুল হাসান (, "Maḥmūdu'l-Ḥasan") ("মাহমুদ হাসান" বলেও পরিচিত) (১৮৫১ – ৩০ নভেম্বর ১৯২০) ছিলেন দেওবন্দি সুন্নি পন্ডিত। ভারতে ব্রিটিশ শাসনের বিরুদ্ধে তিনি সক্রিয় ভূমিকা রাখেন। তার প্রচেষ্টা ও পান্ডিত্যের জন্য কেন্দ্রীয় খিলাফত কমিটি তাকে "শাইখুল হিন্দ" উপাধিতে ভূষিত করে।
বিশ্ব ট্রেড ইউনিয়নসমূহের ফেডারেশন
বিশ্ব ট্রেড ইউনিয়নসমূহের ফেডারেশন বা ডব্লিউএফটিইউ () আন্তর্জাতিক ট্রেড ইউনিয়নসমূহের ফেডারেশনকে প্রতিস্থাপন করতে ১৯৪৫ সালে প্রতিষ্ঠিত হয়। এটির উদ্দেশ্য ছিল জাতিসংঘের মতো করে, সারা দুনিয়ার ট্রেড ইউনিয়নগুলোকে একটি একক আন্তর্জাতিক সংগঠনে একত্রিত করা। দ্বিতীয় বিশ্বযুদ্ধ পরবর্তীকালে মার্শাল পরিকল্পনাকে সমর্থন করা প্রসঙ্গে বিতর্ক তৈরি হলে মুক্ত বাণিজ্য ইউনিয়নসমূহের আন্তর্জাতিক কনফেডারেশন গঠন করতে পাশ্চাত্যের কিছু ট্রেড ইউনিয়ন ১৯৪৯ সালে এটি ত্যাগ করে। ফলে ১৯৪৯ সালের পর প্রাথমিকভাবে এটি সাম্যবাদী দলগুলোর প্রতি সহানুভূতিশীল বা সংযুক্ত ট্রেড ইউনিয়নসমূহের সংগঠনে পরিণত হয়। স্নায়ু যুদ্ধের প্রেক্ষাপটে, ট্রেড ইউনিয়নসমূহের বিশ্ব ফেডারেশন প্রায়ই সোভিয়েত ফ্রন্ট সংগঠন হিসেবে চিত্রিত হতো। সোভিয়েত ইউনিয়নের সংগে মতাদর্শিক পার্থক্যের কারণে যুগোস্লাভিয়া এবং চীনেরসহ সেই ইউনিয়নগুলোর অনেকগুলোই পরবর্তীকালে WFTU পরিত্যাগ করে।
বুশৌ ১
বুশৌ ১ (অর্থাৎ- এক) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ৪২টি চিহ্নে বুশৌ ১ ব্যবহার করা হয়। অনুভূমিক ভাবে চিত্রায়িত বুশৌ ১ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।
বুশৌ ২
বুশৌ ২ (অর্থাৎ- উল্লম্ব দাগ বা লাঠি) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ২১টি চিহ্নে বুশৌ ২ ব্যবহার করা হয়। উল্লম্ব ভাবে চিত্রায়িত বুশৌ ২ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।
বুশৌ ৩
বুশৌ ৩ (অর্থাৎ- বিন্দু) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ১০টি চিহ্নে বুশৌ ৩ ব্যবহার করা হয়।
ধলালেজ শিলাফিদ্দা
ধলালেজ শিলাফিদ্দা (বৈজ্ঞানিক নাম: "Saxicola leucurus"; ) মাসসিকাপিডি পরিবারের অন্তর্ভুক্ত একটি পাখি। বাংলাদেশ, ভারত, পাকিস্তান, মায়ানমার এবং নেপালে এই পাখি পাওয়া যায়।
এর বাহ্যিক গঠনের সাথে সাধারণ শিলাফিদ্দা ("Saxicola torquata") এর গঠনের যথেষ্ট মিল রয়েছে। পুরুষ পাখির মাথার রং কালো, গলা বা কলার সাদা, বক্ষ উজ্জ্বল লালচে-বাদামী বর্ণের। পিঠ এবং ডানা ঘন কালো। ডানার কিছু বিশেষ ধরণের পালক ( wing coverts) এবং অঙ্কীয়দেশের (নিতম্ব) রং সাদা। পুরুষ "Saxicola torquata" পাখির সাথে এই পুরুষ পাখির পার্থক্য হচ্ছে উরন্ত অবস্থায় এদের লেজের পালকে সাদা রং দেখা যায় যা লেজ যখন মেলানো অবস্থায় থাকে না তখন দেখা নাও যেতে পারে। স্ত্রী ধলালেজ শিলাফিদ্দার সাথে স্ত্রী "Saxicola torquata" পাখির অনেক মিল রয়েছে কিন্তু স্ত্রী ধলালেজ শিলাফিদ্দার অঙ্কীয়দেশ (নিতম্ব), লেজ এবং ডানা তুলনামূলকভাবে অনুজ্জ্বল ও ফিকে।
এই প্রজাতির সমস্ত সদস্যই দেখতে প্রায় একই রকম যদিও দক্ষিণ আসামের পাহাড়ের পাখিগুলোর রং আরও ঘন এবং চঞ্চু বা ঠোঁট আরও বৃহৎ এবং পাকিস্তানের পাখিগুলোর বক্ষ আরও বেশি লালচে। যদিও সাধারণ শিলাফিদ্দা এবং ধলালেজ শিলাফিদ্দার মধ্যে অনেক মিল রয়েছে কিন্তু এরা একই প্রজাতির উপপ্রজাতি নয় বরং ভিন্ন ভিন্ন প্রজাতি।
বাংলাদেশ, পাকিস্তান, নেপাল, উত্তর, মধ্য এবং পূর্ব ভারতের দক্ষিণ আসামের পাহাড় এবং মণিপুর পর্যন্ত এদের বিস্তৃতি। এসব অঞ্চলের সমতল জলাভূমিতে এদের পাওয়া যায়। এই পাখি তৃণভূমি, লম্বা ঘাসবিশিষ্ট জলাভূমি এবং Tamarix পছন্দ করে। পানির প্রাপ্যতা এবং প্রজননের সম্ভাব্যতার ভিত্তিতে এরা স্থানীয়ভাবে এক জায়গা থেকে অন্য জায়গায় যায়।
ধলালেজ শিলাফিদ্দা মাটিতে নেমে অথবা এর বসার স্থান থেকে অল্প দূরত্বে হঠাৎ দ্রুত বেগে আক্রমণ করে এর শিকারকে ধরে। তাদের সাধারণত জোড়ায় পাওয়া যায়, খুব কম সময়ই একা থাকে। এদের প্রজনন এর মূল সময় মূলত মার্চ-মে যখন এরা পদ্ম বা Tamarix এর মত গাছের উপর পেয়ালার (কাপ) মত দেখতে বাসা তৈরি করে।
আহমেদ সিরহিন্দি
ইমাম রব্বানি শাইখ আহমেদ আল ফারুকি সিরহিন্দি (১৫৬৪–১৬২৪) ছিলেন ভারতীয় উপমহাদেশের একজন ইসলামি পন্ডিত। তিনি ফিকহের হানাফি ধারা ও নকশবন্দি সুফি তরিকার অনুসারী ছিলেন। তাকে মুজাদ্দিদে আলফে সানি বলা হয় যার অর্থ “দ্বিতীয় সহস্রাব্দের সংস্কারক”। মুঘল সম্রাট আকবরের সময় ইসলাম বিরোধী কর্মকাণ্ডের বিরোধীতার জন্য তিনি অধিক পরিচিত। ভারতের সিরহিন্দে তার মাজার অবস্থিত।
২০০৮ গ্রীষ্মকালীন অলিম্পিকে ক্যানোয়িং– যোগ্যতাপর্ব
প্রতিটি স্লালোম বিভাগে অলিম্পিকে রাষ্ট্র পিছু একটি করে নৌকা অংশগ্রহণ করতে পারে। শুধু তাই নয় এই ক্রীড়ায় রাষ্ট্র যোগ্যতাঅর্জন করে, কোনো প্রতিযোগী নয়।
যোগ্যতাঅর্জনের সময়সারণি:
যোগ্যতাঅর্জনকারী দেশসমূহ:
* আলজেরিয়া আফ্রিকার জন্য নির্দিষ্ট স্থানের যোগ্যতাঅর্জন করলেও, অলিম্পিকে অংশগ্রহণ না করার সিদ্ধান্ত নেয়, ফলে পরবর্তী যোগ্যতম হিসাবে কেনিয়া সেই সুযোগ পায়। কিন্তু কেনিয়াও অলিম্পিকে প্রতিদ্বন্দ্বিতা না করার সিদ্ধান্ত নেওয়ায়, নিয়মানুযায়ী, আমেরিকান চ্যাম্পিয়নশিপের থেকে ব্রাজিল ঐ স্থানে অংশগ্রহণ করে।
** প্রাথমিক ভাবে নিউজিল্যান্ড যোগ্যতাঅর্জন করলেও,অলিম্পিকে অংশগ্রহণ না করার সিদ্ধান্ত নেয়। ফলে কানাডা আমেরিকান চ্যাম্পিয়নশিপ থেকে পরবর্তী যোগ্যতম হিসাবে সেই সুযোগ পায়।
প্রতিটি স্থির জল বিভাগে কোনো রাষ্ট্র একটি মাত্র নৌকো পাঠাতে পারে। এই ক্রীড়ায় রাষ্ট্র যোগ্যতাঅর্জন করে, কোনো প্রতিযোগী নয়।
আয়োজক দেশকে একটি করে নৌকা পুরুষদের কে-১, মহিলাদের কে-১ এবং পুরুষদের সি-১ বিভাগে অংশগ্রহণের সুযোগ দেওয়া হয়। তবে যদি তারা বিশ্ব চ্যাম্পিয়নশিপে যোগ্যতা অর্জন নাও করতে পারে; তাহলে বিশ্ব চ্যাম্পিয়নশিপে সর্বশেষ স্থানের দেশকে সরিয়ে আয়োজক দেশকে স্থান ডেওয়া হবে।
যোগ্যতাঅর্জনের সময়সারণি:
নূন্যতম নৌকার কোটা:
আন্তর্জাতিক অলিম্পিক কমিটি স্থির জলের প্রতিযোগিতায় মোট প্রতিযোগীর সংখ্যা নির্দিষ্ট করে দিয়েছে, যার ভিত্তিতে উপরোক্ত ন্যূনতম নৌকার সংখ্যা নির্ধারিত হয়। তবে, একজন প্রতিযোগী নিজের দেশের হয়ে একাধিক বিভাগে অংশ নিতে পারে। সেক্ষেত্রে, প্রতিযোগীদের জন্য নির্দিষ্ট কোটায় একটি স্থান অতিরিক্ত লাভ করা যায়। এই অতিরিক্ত স্থানটি পূর্বোক্ত একাধিক বিভাগে অংশগ্রহণকারী প্রতিযোগীর দেশ যে মহাদেশীয় যোগ্যতাপর্বের মধ্য দিয়ে এসেছে সেই মহাদেশের পরবর্তী সেরা রাষ্ট্রকে ঐ স্থান প্রদান করা হয়।
বিশ্ব পর্যায়ের যোগ্যতাপর্বের পর দ্বিতীয় বন্টন :
কোটা অনুসারে নিজের বিভাগে অংশ নেবার পাশাপাশি কোনো প্রতিযোগী অন্য বিভাগেও অংশ নিতে পারে।
গজনভি রাজবংশ
গজনভি রাজবংশ () ছিল তুর্কি-পারসিয়ান উৎসের একটি মুসলিম রাজবংশ। সাম্রাজ্যের সর্বোচ্চ সীমায় তা পারস্যের বিরাট অংশ, ট্রান্সঅক্সানিয়ার অধিকাংশ এবং ভারতীয় উপমহাদেশের উত্তরাংশ নিয়ে গঠিত ছিল। এর স্থায়িত্বকাল ছিল ৯৭৭ থেকে ১১৮৬ সাল পর্যন্ত। সবুক্তগিন তার শ্বশুর আল্প তিগিনের মৃত্যুর পর ইনি গজনির (বর্তমান আফগানিস্তানের গজনি প্রদেশ) শাসক হন ও এই রাজবংশের প্রতিষ্ঠা করেন। আল্প তিগিন ছিলেন হিন্দুকুশের উত্তরে বৃহত্তর খোরাসান অঞ্চলের সামানিদের সাবেক সেনাপতি।
রাজবংশটি মধ্য এশিয়ার তুর্কি বংশোদ্ভুত হলেও তা ভাষা, সংস্কৃতি, সাহিত্য ও অভ্যাসের দিক থেকে পারস্যায়িত হয়ে যায়। তাই কেউ কেউ এটিকে তুর্কি না বলে “পারস্য রাজবংশ” উল্লেখ করেন।
সবুক্তগিনের পুত্র মাহমুদ গজনভি সামানিদের কাছ থেকে স্বাধীনতা ঘোষণা করেন। তিনি পূর্বে আমু দরিয়া, সিন্ধু অববাহিকা ও ভারত মহাসাগরের দিকে এবং পশ্চিমে রাই ও হামাদানে (বর্তমান ইরানের অন্তর্গত) গজনভি সাম্রাজ্যের বিস্তার ঘটান। প্রথম মাসুদের শাসনামলে গভনভি রাজবংশ দান্দানাকানের যুদ্ধের পর সেলজুকদের কাছে তার পশ্চিম অংশে নিয়ন্ত্রণ হারাতে শুরু করে। ১১৫১ সালে সুলতান বাহরাম শাহ ঘুরি রাজবংশের রাজা আলাউদ্দিন হুসাইনের কাছে গজনি হারান।
মামুনুল ইসলাম
মোহাম্মদ মামুনুল ইসলাম (জন্ম: ১২ ডিসেম্বর ১৯৮৮)একজন বাংলাদেশী ফুটবলার যিনি জাতীয় দলে মধ্যমাঠের খেলোয়াড় হিসাবে খেলে থাকেন। তিনি শেখ জামাল ধানমন্ডি হয়েও খেলেন। তিনি বাংলাদেশ জাতীয় দলের অধিনায়ক।
তিনি ইন্ডিয়ান সুপার লীগের প্রথম মৌসুমে খেলতে যাচ্ছেন যা শুরু হবে অক্টোবর ২০১৪ তারিখে। এটি একটি ফ্রেঞ্চাইজি ভিত্তিক লীগ। তিনি আতলেতিকো দে কলকাতার হয়ে খেলতে যাচ্ছেন। মামুনুল ২০১৪ আইএফএ শিল্ডে ভারতীয় ফ্যানদের মুগ্ধ করেন, ফলে অনেক ভারতীয় ক্লাব তাকে কিনতে চায়। মামুনুল তিন মাসের লোনে শেখ জামাল থেকে খেলতে যাচ্ছেন। মামুনুল মধ্যমাঠের খেলোয়াড় ও ফররোয়াড হিসাবে খেলবেন।
শ্রী শিব সুব্রামনিয়া মন্দির
শ্রী শিব সুব্রামনিয়া মন্দির একটি হিন্দু মন্দির যা ফিজির নাদিতে অবস্থিত। এই মন্দিরটি দক্ষিনে নাদির প্রধান সড়কের শেষে অবস্থিত এবং এ অঞ্চলের সব থেকে বড় মন্দির।
এই মন্দিরটি খুবই পুরাতন। মন্দিরটি ১৯২৬ সালে প্রতিষ্ঠিত হয় এবং ১৯৭৬ সালে মন্দিরটির সুবর্ণ জয়ন্তী উদযাপন করা হয়।
বর্তমানে যে মন্দিরটি দেখা যায় সেটি ১৯৭৬ সালে গোল্ডেন জুবলি উপলক্ষে নির্মাণের পরিকল্পনা হয়। মন্দিরে ভক্ত সংখ্যা বাড়তে থাকায় মন্দিরের পরিসর বৃদ্ধির প্রয়োজনীয়তা দেখা দেয়। এজন্য ১৯৮৩ সালে ভূমি অধিগ্রহণ শুরু হয়। ১৯৮৪ সালে ভূমি পূজার মাধ্যমে মন্দিরের নির্মাণ কাজ শুরু হয়। মন্দিরটি বৈদিক বাস্তু শাস্ত্র অনুসারে নির্মিত। ১৯৯৪ সালে মন্দিরের নির্মাণ শেষ হয়।
বুশৌ ৪
বুশৌ ৪ (অর্থাৎ- বাঁক) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৩৩টি চিহ্নে বুশৌ ৪ ব্যবহার করা হয়। বুশৌ ৪ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।
বুশৌ ৫
বুশৌ ৫ (অর্থাৎ- দ্বিতীয়) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪২টি চিহ্নে বুশৌ ৫ ব্যবহার করা হয়।
বিবাহযোগ্য বয়স
বিবাহযোগ্য বয়স বা বিবাহের বয়স হল আইনগতভাবে বিয়ে করার অনুমতি প্রাপ্তির বয়সসীমা, যা একজন ব্যক্তি অধিকার অথবা অভিভাবকীয় বা অন্য কোন প্রকারের সম্মতি হিসেবে প্রয়োগ করতে পারে।
আদিকাল থেকে শুরু করে প্রাচীনকালে বয়ঃসন্ধিক বৈশিষ্টসমূহকে বিয়ের বয়সের চিহ্ন হিসেবে গণ্য করা হত। মেয়েদের জন্য এই বৈশিষ্ট ছিল মাসিকের সূচনা এবং ছেলেদের জন্য বয়ঃসন্ধিক চুল। প্রাচীন গ্রীসে ১২ বছর বয়সে মেয়েদের বিয়ে দেয়া হত। খৃষ্ট অব্দ চতূর্থ শতাব্দী পর্যন্ত এ প্রক্রিয়ার প্রবণতা দেখা যায়। পরবর্তীতে যৌথ পরিবার ভেঙে একক পরিবারের প্রবণতা তৈরি হওয়ার পর থেকে সমাজে বিয়ে করার বয়স বৃদ্ধি পেতে থাকে। ক্যাথলিক চার্চ ও মরমোন গীর্জার প্রভাবে এ প্রক্রিয়া আরও ত্বরাণ্বিত হয়। আনুমানিক ১৮ শতক থেকে বিয়ের বয়সের রাষ্ট্রীয় সীমা নির্ধারণের উৎপত্তি ঘটে। বর্তমানে পৃথিবীর প্রায় প্রতিটি দেশের সংবিধানে বিয়ে করার জন্য নুন্যতম সীমা বা বৈশিষ্ট(বয়ঃসন্ধি) বেধে দেওয়া হয়েছে। ব্যতিক্রম হিসেবে সৌদি আরব ও ইয়ামানে যে কোন বয়সে বিবাহের অনুমতি এখোনো উন্মুক্ত আছে।
বিশ্বের বিভিন্ন দেশে বিয়ের বয়সের আইনি অনুমতি ছেলেদের জন্য সর্বনিম্ন ১৫ থেকে সর্বোচ্চ ২২ এবং মেয়েদের জন্য সর্বনিম্ন ১৪ থেকে সর্বোচ্চ ১৯। তবে সৌদি আরব ও ইয়েমেনে বিয়ের জন্য কোন বয়সসীমা নির্ধারিত নেই। ছেলেদের বয়স বেশি থাকার কারণ হল মানব প্রজাতিতে মেয়েদের তুলনায় ছেলেদের পরিণত হতে দুই থেকে তিন বছর বেশি সময় লাগে। এদের মধ্যে অনেক দেশে ডাক্তারি পরীক্ষায় প্রমাণিত বয়ঃস্বন্ধিকেই বিয়ের বয়স হিসেবে স্বীকৃতি দেয়া হয়। অধিকাংশ দেশেই বাবা-মায়ের অনুমতির প্রয়োজন হয়। তবে ইন্দোনেশিয়া জর্দানসহ বেশ কিছু দেশে বাবা-মায়ের অনুমতি নিয়ে নির্ধারিত বয়সের নিচেও বিয়ে করা যায়। বাংলাদেশে বিয়ের সর্বনিম্ন বয়স মেয়েদের জন্য ১৮ বছর এবং ছেলেদের জন্য ২১ বছর। ২০১৪ সালের ১৫ই সেপ্টেম্বর বাংলাদেশ সরকারের সংসদীয় স্থায়ী কমিটির বৈঠকে বাংলাদেশে বিয়ের বয়স ছেলেদের জন্য ১৮ এবং মেয়েদের জন্য ১৬ কে অনুমোদন দেয়ার পরিকল্পনা গ্রহণ করা হলেও পরবর্তীতে তা বাতিল হয়।
২০১৬ সালের ২৫শে নভেম্বর বাংলাদেশ সরকার মেয়েদের জন্য বিশেষ ক্ষেত্রে (পিতামাতার সম্মতি এবং আদালতের অনুমতিক্রমে) ১৮ বছরের নিচে বিয়ের অনুমতিসহ বিয়ের বয়স পুনরায় ১৮ বছর নির্ধারণ করে।
বৈবাহিক সনদ
বৈবাহিক সনদ হল স্বামী-স্ত্রীর মধ্যে বিবাহ সম্পন্ন হওয়ার প্রমাণস্বরুপ একটি দাপ্তরিক দলিল| অধিকাংশ আইনব্যবস্থায়, স্থানীয় সরকার কর্তৃক বৈবাহিক সনদ প্রদান করা হয়, বিবাহের দেওয়ানী চুক্তিপত্র নিবন্ধনের পর|
মানব প্রকৃতি
মানব প্রকৃতি () হল মানব প্রজাতির কিছু বিশেষ চারিত্রিক বৈশিষ্ট্য, যথা: চিন্তা, অনুভূতি এবং আচরণের বিভিন্ন ধরন, যেগুলো মানব সন্তান জন্ম থেকেই সমাজ, সংষ্কৃতি, নিজস্ব জগৎ ও পারিপার্শিকতা দ্বারা প্রভাবিত হয়ে প্রাকৃতিক ও স্বাধীনভাবে লাভ করে। এই চারিত্রিক বৈশিষ্টগুলো কী, কীভাবে তা বিকশিত হয় এবং কীভাবে প্রভাবিত হয় তা পাশ্চাত্য দর্শনের একটি অন্যতম প্রশ্ন। এই প্রশ্নের মধ্যে নৈতিকতা, রাজনীতি, এবং ধর্মতত্ত্বের বিশেষভাবে গুরুত্বপূর্ণ প্রভাব আছে। মানব প্রকৃতির আচার বা জীবনের উপায় নিয়ম মেনে নির্মিত, সেইসাথে উপস্থাপন অবমুক্ত বা একটি ভাল জীবনের উপর সীমাবদ্ধতা হিসাবে গণ্য করা যেতে পারে।
ইসলামিক রিসার্চ ফাউন্ডেশন
ইসলামিক রিসার্চ ফাউন্ডেশন বা আই.আর.এফ. () হল ভারতের মুম্বাইভিত্তিক একটি নিবন্ধীত অলাভজনক সংস্থা, যেটি ইসলামিক দাওয়াত প্রচার করে থাকে। ইসলামিক বক্তা জাকির নায়েক ফাউন্ডেশনটি প্রতিষ্ঠা করেন। ১৯৯২ সালে সংস্থাটির ওমেন উইংস শাখা প্রতিষ্ঠিত হয়, যার পরিচালনায় রয়েছেন জাকির নায়েকের স্ত্রী ফারহাত নায়েক। জাকির নায়েকের সহোদর ভাই মুহাম্মদ নায়েক হলেন প্রতিষ্ঠানটির সহকারী ব্যবস্থাপনা পরিচালক।
আই.আর.এফ. এর অনুষ্ঠান সমুহ সরাসরি বা রেকর্ড করে পিস টিভিতে প্রচারিত হয় এবং মুদ্রিত আকারে প্রকাশ করা হয়।